Source: http://www.najpravo.sk/judikatura/trestne-pravo-procesne/pravny-styk-s-cudzinou/
Timestamp: 2017-05-26 22:34:22+00:00
Document Index: 7907446

Matched Legal Cases: ['§ 308', '§ 518', '§ 308', 'súd ', '§ 17', '§ 16', '§ 23', '§ 16', '§ 71']

Právny styk s cudzinou | Najprávo.sk - najlepší právny poradcaSobota, 27. máj 2017
Judikatúra / Trestné právo procesnéPrávny styk s cudzinouVyhľadávať v:Nadpisoch judikátovPrávnych vetáchTextoch judikátovCelej stránkeOdvolanie v neprospech obžalovaného v uznávacom konaníPodľa § 308 ods. 1 Tr. por. v neprospech obžalovaného môže rozsudok napadnúť odvolaním len prokurátor a čo do povinnosti na náhradu škody aj poškodený, ktorý uplatnil nárok na náhradu škody. Všetky ostatné oprávnené osoby môžu podať odvolanie, či už za obžalovaného alebo vlastným menom, v súlade s jeho vôľou alebo aj proti nej, ovšem vždy len v prospech obžalovaného. Uvedené sa v plnom rozsahu vzťahuje aj na podanie odvolania v uznávacom konaní podľa § 518 ods. 4 Tr. por. v prípade, že obžalovaný, resp. odsúdený alebo osoby uvedené v § 308 ods. 2 Tr. por. podajú odvolanie v neprospech obžalovaného alebo odsúdeného, musí byť také odvolanie zamietnuté ako podané neoprávnenou osobou. Pokiaľ sa odsúdený odvolaním domáha sprísnenia spôsobu výkonu trestu uloženého mu cudzozemským rozsudkom, uznaným na území Slovenskej republiky, teda podá odvolanie vo svoj neprospech, musí byť zamietnuté ako odvolanie podané neoprávnenou osobou.12. September 2012 | Právny styk s cudzinouVydávacia väzba a väzba uložená slovenským súdomV prípade, ak sa vyžiadaná osoba nachádza vo väzbe v súvislosti s jej trestným stíhaním slovenskými orgánmi, resp. vo výkone trestu odňatia slobody právoplatne uloženého slovenským súdom, a bol zároveň doručený originál európskeho zatýkacieho rozkazu s prekladom do štátneho jazyka, ak sa preklad vyžaduje - teda ak boli splnené obe uvedené podmienky, príslušný súd nemá inú možnosť ako vyžiadanú osobu vziať do vydávacej väzby, ktorá bude spočívať. Vyplýva to z gramatického výkladu ustanovenia§ 17 ods. 1 zákona o EZR. K prijatiu danej úpravy a jej zaradeniu do samostatného paragrafu na rozdiel od ustanovenia § 16 upravujúceho vydávaciu väzbu došlo z toho dôvodu, že existencia väzby, resp. výkon trestu naznačuje, že u osoby, o vydanie ktorej sa žiada, je určité riziko, že po prepustení z tejto väzby alebo vykonaní trestu by mohol byť zmarený účel vydania.19. Marec 2012 | Právny styk s cudzinouEurópsky zatýkací rozkaz a vydávacia väzbaV konaní o výkone európskeho zatýkacieho rozkazu slovenské orgány neskúmajú dôvodnosť jeho vydania, len nutnosť alebo možnosť odmietnutia jeho vykonania podľa § 23 zákona o EZR. Pokiaľ ide o vydávaciu väzbu, potreba zabezpečenia prítomnosti vyžiadanej osoby v zmysle § 16 ods. 1 zákona o EZR nie je takej povahy ako podmienky vzatia do útekovej väzby podľa § 71 ods. 1 písm. a/ Tr. por. Rovnako tu sudca nie je oprávnený skúmať dôvodnosť podozrenia zo spáchania trestného činu, pre ktorý bol vydaný európsky zatýkací rozkaz, konanie o ktorom prebieha.19. Marec 2012 | Právny styk s cudzinouUznanie cudzieho rozhodnutia – súhlas odsúdenéhoPredmetom uznávacieho konania podľa prvého oddielu tretej hlavy Trestného poriadku nie je skúmanie zákonnosti cudzozemských rozhodnutí (súdy Slovenskej republiky nemajú takúto kompetenciu), ale len zistenia, či sú naplnené zákonné podmienky ako i podmienky stanovené v medzinárodných zmluvách, ktorými je Slovenská republika viazaná, na uznanie cudzozemského rozhodnutia na území Slovenskej republiky.
Podmienky, ktoré musia byť splnené, aby odsúdená osoba mohla byť odovzdaná na výkon trestu odňatia slobody do iného štátu, sú jednoznačne stanovené v Dohovore o odovzdávaní odsúdených osôb. Nato, aby sa vôbec začalo vydávacie konanie, ktorého neodlučiteľnou súčasťou je uznávacie konanie, je nevyhnutné, aby bol daný súhlas odsúdenej osoby alebo pokiaľ to považuje za potrebné jeden z oboch štátov vzhľadom na jej vek, fyzický alebo psychický stav, jej právneho zástupcu. Tento súhlas musí byť súčasťou návrhu na uznanie cudzieho rozhodnutia pre účely prevzatia odsúdeného na výkon trestu odňatia slobody.19. Marec 2012 | Právny styk s cudzinou